Vadelmavillaselkä

Vadelmavillaselkä (Thyatira batis) on sirppisiipimäisiin kuuluva, helposti tunnistettava yöperhonen.

 Koko ja ulkonäkö 

Vadelmavillaselän siipien kärkiväli on noin 34–40 mm. Pohjaväriltään tummanharmaissa etusiivissä on viisi isoa, vaaleanpunaista täplää, jotka vaalenevat reunoja kohti. Takasiivet ovat vaaleanharmaat.http://www2.nrm.se/en/svenska_fjarilar/t/thyatira_batis.htmlhttp://www.ukmoths.org.uk/show.php?id=1877Mikkola K, Jalas I, Peltonen O. 1985. Suomen perhoset. Mittarit 1. Suomen Perhostutkijain Seura. Tampereen kirjapaino Oy Tamprint.  s. 45

Noin 40 mm pitkä toukka elää vadelman lehtien yläpinnoilla loppuvuodesta.Olsen Lars-Henrik, Murkkuja ja mehiläisiä, WSOY, Italia 1997, 208 s.

 Levinneisyys ja lentoaika 
Laajalti levinnyt laji, jota tavataan suurimmassa osassa Eurooppaa ja Aasiassa Japaniin ja Himalajalle saakka. Suomessa laji on melko yleinen ja se on levinnyt Etelä-Lapin korkeudelle asti.http://www.insects.fi/Lepidoptera/Drepanidae/Thyatira/batis/Thyatira%20batis.htmhttp://www.ksml.fi/teemat/luontokuvat/yoperhoset/vadelmavillaselk%C3%A4/24110  Vadelmavillaselkä lentää toukokuusta elokuuhun lehtimetsissä ja vesakoissa. Elokuun yksilöt ovat toista sukupolvea.

 Elinympäristö ja elintavat 
Vadelmavillaselkä elää metsiköissä, puistoissa, puutarhoissa ja muissa vadelmaa kasvavissa paikoissa. Perhonen aloittaa lentonsa illalla hämärän laskeuduttua ja tulee valolle, mutta sitä voi myös tehokkaasti houkutella perhosbaarilla. Lajia tavataan tavallisesti yksitellen. Talvehtii kotelona yhteensidottujen lehtien välissä.

Laji on helppo kasvattaa toukasta.

 Ravintokasvi 
Toukka elää vadelma (Rubus idaeus), mutta myös erilaisilla koristevatukoilla.

 Lähteet 

 Aiheesta muualla 
 Suomen Perhoset: Vadelmavillaselkä
kuva toukasta 
 Pertti Pakkanen: Thyatira batis

Luokka:Sirppisiivet ja villaselät